**Насоки за кандидатстване за докторантура**

Приемът в редовна или задочна докторантура се извършва чрез конкурс, който се провежда не по-рано от един месец след крайния срок за подаване на документите.  
Конкурсът се обявява в „Държавен вестник“ и на интернет страниците на висшето училище или научната организация.

Допускането на кандидатите до участие в конкурса се извършва от комисия, включваща ръководителя на приемащото структурно звено, ръководителя на основното звено и преподавател по докторската програма, назначена със заповед на ректора на висшето училище или на ръководителя на научната организация.

Комисията разглежда документите на кандидатите за съответствие с изискванията на съответните нормативни актове на висшето училище или научната организация и взема решение за допускане в срок до 20 дни след крайния срок за подаване на документите.

Ръководителят на приемащото структурно звено уведомява кандидатите писмено за резултатите от допускането им до участие в конкурса, а за недопуснатите кандидати се посочват мотивите за недопускането.

Допуснатите кандидати се уведомяват за датата на изпитите, като уведомлението съдържа и конспект с въпроси за изпита по специалността. Уведомлението се изпраща не по-късно от един месец преди датата на първия изпит.

Кандидатите, които не са допуснати до участие в конкурса, могат в срок от 7 дни от датата на уведомлението да подадат възражение до ръководителя на приемащото структурно звено. Ръководителят назначава нова комисия от трима квалифицирани лица, която да се произнесе по възражението. Въз основа на доклада на комисията, ръководителят взема окончателно решение в срок от 10 дни от получаване на възражението.

Конкурсът включва изпит по специалността и по чужд език, избран от кандидата. Изпитите се провеждат по реда, предвиден в правилниците на съответното висше училище или научна организация.

Факултетът, съответно научният съвет на висшето училище или научната организация, взема решение за зачисляване на кандидатите, успешно издържали конкурса. В решението се определя и научният ръководител на докторанта, който се избира по предложение на съвета на основното звено. За научен ръководител се избира хабилитирано лице.

Кандидатите за докторантура в ИМБ – БАН трябва да представят:

1. Автобиография - Европейски формат на български
2. Диплома за образователно-квалификационна степен „магистър”
3. Медицинско свидетелство
4. Свидетелство за съдимост
5. Декларация по § 5 от допълнителните разпоредби на ПМС № 90/26.05.2000 г.
6. Фактура (или копие) за платена такса. в Центъра за обучение при БАН

Кандидатите за докторантура трябва да положат следните изпити:

1. Изпит по съответната специализирана дисциплина;
2. Изпит по чужд език по избор на кандидата.